Maria Jufereva-Skuratovski

Maria Jufereva-Skuratovski (sündinud 11. oktoobril 1979) on Eesti ajakirjanik ja poliitik; XIV ja XV Riigikogu liige. Maria Jufereva on lõpetanud 1997. aastal Tallinna 19. Keskkooli, 2001. aastal Tallinna Pedagoogikaülikooli bakalaureuseõppes tõlgi-ajakirjanikuna ja 2006. aastal Tartu Ülikooli magistriõppes ajakirjanduse erialal. Aastatel 2005–2010 töötas Jufereva Tartu Ülikooli meediakriitika õppejõuna ja Maurum OÜ-s uudistereporterina. 2008. aastal astus Jufereva Jyväskylä Ülikooli doktoriõppesse kommunikatsiooni erialal ja 2021. aastal kaitses seal doktoriväitekirja "Venekeelsed ajakirjanikud Eestis: ametialaste rollide ümbermääratlemine". Aastatel 2012–2015 töötas ta Tallinna Linnakantselei meediaspetsialistina. Aastatel 2016–2022 oli ta SA Tallinna Lauluväljak nõukogu liige. Maria Jufereva-Skuratovski kuulus aastatel 2013–2023 Keskerakonda. 15. novembril 2023 astus ta Reformierakonda. Ta alustas poliitikuteed Tallinna linnavolikogus, kuhu ta valiti esimest korda 2013. aasta kohaliku omavalitsuse volikogude valimistel. Aastatel 2015–2019 oli ta Tallinna Lasnamäe linnaosa vanem. Ta kandideeris 2019. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosa) 1011 häält ning osutus valituks. Ta oli väliskomisjoni ja eesti keele õppe arengu probleemkomisjoni liige. Maria Jufereva-Skuratovski oli Euroopa Nõukogu Parlamentaarse Assamblee Eesti delegatsiooni juht 6. juunist 2019 kuni 16. juunini 2023. Ta kandideeris 2023. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosa) 822 häält ning osutus valituks. Ta on Euroopa Liidu asjade komisjoni ja Väliskomisjoni liige, kui ka Eesti-Hiina parlamendirühma, Eesti-Kasahstani parlamendirühma, Eesti-Jaapani parlamendirühma, Eesti-Türgi parlamendirühma, Eesti-USA parlamendirühma, Eesti-Aserbaidžaani parlamendirühma, Eesti-Gruusia parlamendirühma, Eesti-Ukraina parlamendirühma liige. Maria Jufereva-Skuratovski kandideeris 2024. aasta juunis toimunud Euroopa Parlamendi valimistel Reformierakonna nimekirjas, kuid ei saanud mandaati. Maria Jufereva-Skuratovski on kolmandat korda abielus. 2018. aastal abiellus ta metalliärimees Artur Skuratovskiga, neil on kaks poega. Ta valdab eesti, vene ja inglise keelt. "Riigikogu 101" (PDF). Keskerakonna lagunemine jätkub: Maria Jufereva-Skuratovski liitus Reformierakonnaga Õhtuleht.ee. 15.11.2023. Maria Jufereva-Skuratovski kaitseb oma doktoritööd Soomes Kesknädal. 01.02.2021. "SA Tallinna Lauluväljaku nõukogu liikmed" (PDF). Jufereva-Skuratovski lahkub Keskerakonnast ja liitub Reformierakonnaga ERR Uudised, 15.11.2023. "RK2019". "XIV Riigikogu komisjonid". Riigikogu. Vaadatud 20. mail 2024. "Euroopa Nõukogu Parlamentaarse Assamblee Eesti delegatsiooni moodustamine–Riigi Teataja". www.riigiteataja.ee. Vaadatud 20. mail 2024. "RK2023 valimised". "Maria Jufereva-Skuratovski tutvustus". "Europarlamendi kandidaat Maria Jufereva-Skuratovski | Kindel valik Euroopas!". Reformierakond. Vaadatud 20. mail 2024. Viitamistõrge: Vigane <ref>-silt. Viide nimega :1 on ilma tekstita. Palju õnne! Lasnamäe lõõritav linnaosavanem Maria Jufereva sai tanu alla Kroonika/Delfi, 08.11.2018. "Palju õnne! Lasnamäe linnaosa vanem Maria Jufereva läks mehele". www.ohtuleht.ee. Vaadatud 20. mail 2024. Maria Jufereva-Skuratovski Riigikogu kodulehel Jufereva-Skuratovski EKRE-st: mulle ei meeldi, et nad kutsuvad mind tiblaks ERR Uudised, 12. märts 2019 "Jufereva-Skuratovski peab sissekirjutuse tõttu Tallinna volikogust lahkuma" ERR Uudised, 8. märts 2024